**Forslagsstiller: Stig Berntsen**

**Forslagstekst:**

Forslag til handlingsplan for 2024:

Introduksjonskurs for nye medlemmer:

Fagforeninga vil invitere til jevnlige introduksjonskurs for nye medlemmer. Det foreslås at introkursene arrangeres på ettermiddagstid for å gi flest mulig anledning til å delta.

Formålet er å skolere medlemmer i hvilke rettigheter de har som medlem i foreninga og Fagforbundet. De skal også lære om egen forening og bli kjent med tillitsvalgtes funksjoner og tillitsvalgt apparatet.

Medlemmer skal kunne selv gjenkjenne når avtaleverket brytes eller ikke følges av arbeidsgiver og kunne tidsnok be om bistand fra tillitsvalgte ved behov.

Medlemmer skal være trygg på hvor de kan påvirke foreninga og Fagforbundets politikk. De skal kunne delta aktivt på årsmøter der de velger sine tillitsvalgte og får anledning til å selv stille til valg.

Skolerte medlemmer vil bidra til å styrke demokratiet i organisasjonen og skape et eierskap, lojalitet og tillit til foreninga. Skolerte medlemmer er også trygge på hvilke kanaler de skal ta i bruk for å delta i foreningas demokratiske prosesser og organer. Dette vil både kunne gi økt aktivitet i klubber og forening, samt høyne terskelen for utmeldinger. Ved å gi medlemmene en innføring hva det vil si å være tillitsvalgt vil det også kunne lette rekruttering av nye tillitsvalgte.

**Styrets innstilling:** Styret støtter at det skal avholdes introduksjonsmøter for nye medlemmer og dette legges inn i handlingsplan 2024.

**Forslag til vedtak:** det skal avholdes introduksjonsmøter for nye medlemmer og dette legges inn i handlingsplan 2024.